Document ID: /roh_data/filtered/fineweb-2-filterrobots_roh.jsonl.gz/63868

Lucian Schucan è per ils proxims quatter onns il nov president da Refurmo Engiadin’Ota. La raspada preschenta a la radunanza a Zuoz, ha elegì el cun 57 da 61 vuschs. Il Zuozingher vul cuntinuar cun ils pass ch’eran vegnids instradads tar la fusiun dal 2017.
El surpiglia l’uffizi da presidi da la plaiv cun grond respect, di Schucan – e ch’i dettia anc bler da far. Dentant è Lucian Schucan cuntent e grat d’avair ina buna squadra enturn el.
La construcziun da la chasa è fatga suenter la fusiun. Uss vai per manar vita en quella.
Nov en suprastanza èn vegnids elegids: Michael Pfäffli, Susanna Schild e Monica Urech. Ina conferma per ils proxims quatter onns haja dà per Aita Bivetti-Godly e Marius Hauenstein.